แนวทางปฏิบัติ

เรื่อง การฝึกอบรมหลักสูตรการฝึกอบรมทบทวนความปลอดภัยในการทำงานในที่อับอากาศ

ในสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19)

\_\_\_\_\_\_\_\_\_\_\_\_\_\_\_\_\_\_\_\_\_

ด้วยสถานการณ์ของโรคติดเชื้อไวรัสโคโรนา 2019 (COVID - 19) ได้แพร่ระบาดระลอกใหม่

กระจายไปในหลายเขตพื้นที่ของประเทศ และพบผู้ติดเชื้อเพิ่มสูงขึ้นในแต่ละวัน โดยเฉพาะในกลุ่มแรงงาน

จนรัฐบาลได้ขยายระยะเวลาการบังคับใช้ประกศสถานการณ์ฉุกเฉินออกไปอย่างต่อเนื่อง รวมทั้งยกระดับ

การบังคับใช้มาตรการป้องกันโรค กำหนดพื้นที่ควบคุมที่จำเป็นต้องมีมาตรการเข้มข้นเพื่อยับยั้งการแพร่ระบาดของโรค ส่งผลทำให้การดำเนินงานด้านความปลอดภัย อาชีวอนามัย และสภาพแวดล้อมในการทำงานของภาครัฐและเอกชนต้องปรับเปลี่ยนรูปแบบการบริหาร จัดการ และดำเนินการให้สอดคล้องกับมาตรการป้องกันโรคเพื่อลดความเสี่ยงในการติดต่อแพร่กระจายของโรคด้วยการรักษาระยะห่างทางสังคม (Social Distancing)

กรมสวัสดิการและคุ้มครองแรงงานจึงกำหนดแนวทางปฏิบัติ เรื่อง การฝึกอบรมหลักสูตร

การฝึกอบรมทบทวนความปลอดภัยในการทำงานในที่อับอากาศ ในสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) เพื่อให้การดำเนินการฝึกอบรมหลักสูตรการฝึกอบรมทบทวนความปลอดภัยในการทำงานในที่อับอากาศ เป็นไปตามประกาศกรมสวัสดิการและคุ้มครองแรงงาน เรื่อง หลักเกณฑ์ วิธีการและหลักสูตรการฝึกอบรมความปลอดภัยในการทำงานในที่อับอากาศ ลงวันที่ ๒๔ ธันวาคม พ.ศ. ๒๕๖๓ซึ่งมีผลใช้บังคับเมื่อวันที่ ๑0 เมษายน ๒๕๖๔ สำหรับนายจ้าง ลูกจ้าง และผู้ที่เกี่ยวข้องใช้เป็นแนวทางดำเนินการในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ดังนี้

๑. ให้นายจ้างจัดให้ลูกจ้างผู้มีหน้าที่รับผิดชอบในการอนุญาต ผู้ควบคุมงาน

ผู้ช่วยเหลือ และผู้ปฏิบัติงานในที่อับอากาศ ได้รับการฝึกอบรมหลักสูตรการฝึกอบรมทบทวนความปลอดภัย

ในการทำงานในที่อับอากาศ โดยลูกจ้างผู้ที่ผ่านการฝึกอบรมหลักสูตรการฝึกอบรมความปลอดภัยในการทำงานในที่อับอากาส ก่อนวันที่ ๑0 เมษายน ๒๕๖๔ ต้องเข้ารับการฝึกอบรมตามหลักสูตรการฝึกอบรมทบทวนความปลอดภัยในการทำงานในที่อับอากาศให้แล้วเสร็จภายใน ๓๐ วันก่อนครบกำหนด ๕ ปี นับแต่วันที่ผ่านการฝึกอบรมดังกล่าว ยกตัวอย่างเช่น ลูกจ้างเข้าฝึกอบรมหลักสูตรการฝึกอบรมผู้ปฏิบัติงานในที่อับอากาศจะครบ ๕ ปี ในวันที่ ๑ พฤษภาคม ๒๕๖๔ ดังนั้น ช่วงระยะเวลาในการให้ลูกจ้างอบรมหลักสูตรการฝึกอบรมทบทวนความปลอดภัยในการทำงานในที่อับอากาศ คือ ระหว่างวันที่ ๑ - ๓๐ เมษายน ๒๕๖๔ ในกรณีที่ลูกจ้างผู้นั้นผ่านการฝึกอบรมหลักสูตรการฝึกอบรมความปลอดภัยในการทำงานในที่อับอากาสตามกฎหมายเดิมก่อนวันที่๑๐ เมษายน ๒๕๖๔ พันกำหนด 2 ปีขึ้นไป ให้นายจ้างจัดให้ลูกจ้างผู้นั้นได้รับการฝึกอบรมหลักสูตรการฝึกอบรมทบทวนความปลอดภัยในการทำงานในที่ อับอากาศภายใน ๙o วัน นับแต่วันที่ประกาศกรมสวัสดิการและคุ้มครองแรงงาน เรื่อง หลักเกณฑ์ วิธีการ และหลักสูตรการฝึกอบรมความปลอดภัยในการทำงานในที่อับอากาศ

 ลงวันที่ ๒๔ ธันวาคม พ.ศ. ๒๕๖๓ มีผลบังคับใช้ กล่าวคือ ภายในวันที่ ๘ กรกฏาคม ๒๕๖๔

๒. ให้นายจ้าง บุคคล นิติบุคคล ผู้ให้บริการฝึกอบรม สามารถจัดฝึกอบรมหลักสูตรการฝึกอบรม

ทบทวนความปลอดภัยในการทำงานในที่อับอากาศ ซึ่งเป็นหลักสูตรที่มีการฝึกอบรมเฉพาะภาคทฤษฎี ไม่น้อยกว่า ๓ ชั่วโมง ให้เป็นไปตามประกาศกรมสวัสดิการและคุ้มครองแรงงาน เรื่อง แนวทางการฝึกอบรมด้านความปลอดภัยอาชีวอนามัย และสภาพแวดล้อมในการทำงาน ในสถานการณ์การแพร่ระบาดของโรคติดเชื้อไวรัสโคโรนา 2019COVID - 19) ลงวันที่ ๒๒ มกราคม พ.ศ. ๒๕๖๔ กล่าวคือ สามารถดำเนินการจัดอบรมด้วยวิธีการทางอิเล็กทรอนิกส์ได้ แต่ผู้เข้ารับการฝึกอบรมหลักสูตรดังกล่าวต้องเป็นผู้ที่ผ่านการฝึกการอบรมดับเพลิงขั้นต้นตามกฎหมายความปลอดภัย อาชีวอนามัย และสภาพแวดล้อมในการทำงานเกี่ยวกับอัคคีภัยเฉพาะภาคทฤษฎซึ่งสามารถดำเนินการจัดอบรมด้วยวิธีการทางอิเล็กทรอนิกส์ได้ ส่วนภาคปฏิบัติให้ดำเนินการฝึกอบรมภายหลังเมื่อมีการผ่อนปรนมาตรการทางสาธารณสุข หรือสถานการณ์ของโรคติดเชื้อไวรัสโคโรนา 2019 (COVID - 19) คลี่คลายและเข้าสู่สภาวะปกติ หรือจนกว่ากรมสวัสดิการและคุ้มครองแรงงานจะมีประกาศเปลี่ยนแปลงอย่างอื่น

**หมายเหตุ** อ้างอิงหนังสือกรมสวัสดิการและคุ้มครองแรงงาน ที่ ง ๑๕๑๕/๑๖๕๗ ลงวันที่ ๑ มิถุนายน ๒๕๖๔

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

สอบถามรายละเอียดเพิ่มเติมที่ กลุ่มงานมาตรฐานอาชีวอนามัยฯ กองความปลอดภัยแรงงาน

กรมสวัสดิการและคุ้มครองแรงงาน

อาคารกรมสวัสดิการและคุ้มครองแรงงาน (ส่วนแยกตลิ่งชัน)

๑๘ ถนนบรมราชชนนี แขวงฉิมพลี เขตตสิ่งชัน กทม. ๑๐๑๗๐

โทรศัพท์ ๐ ๒๔๔๘ ๙๑๒๘ - ๓๐ ต่อ ๓๐๗ - ๓๑๒